2

[bookmark: _Hlk41381541]Informatīvais ziņojums
“Par finansējuma pārdali Norvēģijas finanšu instrumenta programmā “Uzņēmējdarbības attīstība, inovācijas un mazie un vidējie uzņēmumi””

[bookmark: _Hlk86232124]Informatīvais ziņojums “Par finansējuma pārdali Norvēģijas finanšu instrumenta programmā “Uzņēmējdarbības attīstība, inovācijas un mazie un vidējie uzņēmumi”” (turpmāk – Ziņojums) izstrādāts, lai nodrošinātu Norvēģijas finanšu instrumenta 2014. – 2021. gada perioda programmas “Uzņēmējdarbības attīstība, inovācijas un mazie un vidējie uzņēmumi” (turpmāk – Programma) finansējuma sadalījuma izmaiņas Programmas jomās un aktivitātēs attiecībā pret 2020. gada 30. jūnijā Ministru kabinetā (turpmāk – MK) izskatīto informatīvo ziņojumu “Par izmaiņām ar Ministru kabineta 2019. gada 28. augusta rīkojumu Nr. 410 apstiprinātajā Norvēģijas finanšu instrumenta līdzfinansētās programmas “Uzņēmējdarbības attīstība, inovācijas un mazie un vidējie uzņēmumi” koncepcijā”[footnoteRef:1], kā arī attiecīgi informētu par plānotajiem precizējumiem 2020. gada 14. jūlija Programmas līgumā[footnoteRef:2], kas noslēgts starp Norvēģijas Karalistes Ārlietu ministriju un Finanšu ministriju[footnoteRef:3] (turpmāk – Programmas līgums). Plānotās izmaiņas finansējuma sadalījumā nemaina kopējo Programmas finansējuma apmēru. [1:  http://tap.mk.gov.lv/mk/tap/?pid=40488321 (skatīts 29.10.2021.)]  [2:  https://eeagrants.lv/wp-content/uploads/2020/08/Business-Development-Innovation-and-SMEs-14.07.2020.-.pdf (skatīts 29.10.2021.)]  [3:  Atbilstoši 30.06.2020. MK apstiprinātajā informatīvajā ziņojumā ietvertajai informācijai, 14.07.2020. tika noslēgts Programmas līgums starp Norvēģijas Karalistes Ārlietu ministriju un Finanšu ministriju kā Eiropas Ekonomikas zonas un Norvēģijas finanšu instrumentu vadošo iestādi.] 

Ziņojums izstrādāts, balstoties uz Programmas apsaimniekotāja – Latvijas Investīciju un attīstības aģentūras (turpmāk – LIAA) ierosinājumu, kas saskaņots ar donorvalsts programmas partneri – Norvēģijas Karalistes valsts institūciju “Innovation Norway” (turpmāk – Innovation Norway).
Ekonomikas ministrija informatīvo ziņojumu sagatavojusi, ievērojot 2017. gada 14. decembrī starp Norvēģijas Karalisti un Latvijas Republiku parakstīto Saprašanās memorandu par Norvēģijas finanšu instrumenta (turpmāk – NFI) ieviešanu Latvijā 2014. – 2021. gada periodā, kurā noteikts, ka Ekonomikas ministrija kopā ar LIAA ir atbildīga par Programmas sagatavošanu.

1. Programmas finansējuma sadalījums un plānotās izmaiņas

Programmas līguma 2. pielikuma 4.1. apakšsadaļā “Open calls and availability of funds (including number of calls, duration of calls, and estimated size)” norādīts Programmas finansējuma sadalījums pa Programmas aktivitātēm un jomām. Programmas atklātā konkursā “Zaļo inovāciju un informācijas un komunikācijas tehnoloģiju produktu ieviešana ražošanā” (turpmāk – Atklāts konkurss) pieejamais finansējums:
· [bookmark: _Hlk86397757]Zaļo inovāciju jomā – 5 847 694,50 euro, t.sk. NFI līdzfinansējums 4 970 540,32 euro un valsts budžeta līdzfinansējums 877 154,18 euro;
· Informācijas un komunikācijas tehnoloģiju (turpmāk – IKT) jomā – 2 647 694,50 euro, t.sk. NFI līdzfinansējums 2 250 540,32 euro un valsts budžeta līdzfinansējums 397 154,18 euro.
Atklātā konkursā tika saņemti 63 projektu iesniegumi. Pamatojoties uz Eiropas Ekonomikas zonas un Norvēģijas finanšu instrumentu 2014. – 2021. gada perioda vadības likuma 17. panta 1. daļu Atklāta konkursa projektu iesniegumu vērtēšanai tika izveidota vērtēšanas komisija (turpmāk – Vērtēšanas komisija), kurā iekļauti pārstāvji no LIAA, Ekonomikas ministrijas un Innovation Norway. Pamatojoties uz veikto projektu iesniegumu izvērtējumu, Atklāta konkursa finansējums pietiek:
· 13 projektiem zaļo inovāciju jomā, kur pieprasītais finansējums ir 5 554 431,10 euro, finansējuma atlikums zaļo inovāciju jomā ir 293 263,40 euro;
· 6 projektiem IKT jomā, kur pieprasītais finansējums ir 2 233 043,90 euro, finansējuma atlikums IKT jomā ir 414 650,60 euro.
Ņemot vērā, ka Atklātā konkursā zaļo inovāciju jomā bez 13 projektu iesniegumiem, ko plānots apstiprināt ar nosacījumiem, vēl ir 21 projekta iesniegums, kas ir sasniedzis minimālo nepieciešamo punktu skaitu, bet tiks noraidīts dēļ nepietiekamā Programmas finansējuma (rezerves saraksta projekti), Vērtēšanas komisija izteikusi piedāvājumu pārdalīt Atklāta konkursa finansējuma atlikumu 414 650,60 euro[footnoteRef:4] no IKT jomas, kur ir tikai 1 projekta iesniegums, kas ir sasniedzis minimālo nepieciešamo punktu skaitu, bet plānots noraidīt dēļ nepietiekamā Programmas finansējuma (rezerves saraksta projekti), uz: [4:  Ņemot vērā, ka projektu līgumi Atklātā konkursā vēl nav noslēgti un var būt izmaiņas apstiprināmo projektu finansējuma apjomā, Atklāta konkursa IKT jomas finansējuma atlikuma pārdale uz citām Programmas aktivitātēm vai jomām var mainīties.] 

· Atklāta konkursa zaļo inovāciju jomu 306 715,44 euro, t.sk. NFI līdzfinansējums 260 708,12 euro un valsts budžeta līdzfinansējums 46 007,32 euro, lai varētu atbalstīt 14. projekta iesniegumu zaļo inovāciju jomā, kas ir pirmais projekta iesniegums rezerves sarakstā ar augstāko punktu skaitu, kur pieprasītais atbalsta apmērs ir 599 978,84 euro;
· Programmas Neliela apjoma grantu shēmas “Zaļo inovāciju un informācijas un komunikācijas tehnoloģiju produktu izstrāde” IKT jomu 107 935,16 euro, t.sk. NFI līdzfinansējums 91 744,89 euro un valsts budžeta līdzfinansējums 16 190,27 euro, kur ir saņemti 18 projektu iesniegumi ar pieprasīto finansējumu, kas pārsniedz Programmas līgumā norādīto finansējumu šai Neliela apjoma grantu shēmas jomai.
Plānotās Programmas finansējuma sadalījuma izmaņas ir atspoguļotas Tabulā Nr.1.

Tabula Nr. 1
	Programmas aktivitāte
	 Joma
	Programmas līgumā pieejamais finansējums
	Precizējumi
	Pēc ierosinātajām izmaiņām[footnoteRef:5] [5:  Finansējuma apjoms var mainīties, ņemot vērā Programmas aktivitāšu atlašu rezultātus.] 


	Atklāts konkurss “Zaļo inovāciju un informācijas un komunikācijas tehnoloģiju produktu ieviešana ražošanā”
	Zaļās inovācijas
	€ 5 847 694,50
(NFI līdzfinansējums 4970540,32 euro un valsts budžeta līdzfinansējums 877154,18 euro)
	+ € 306 715,44
	€ 6 154 409,94
(NFI līdzfinansējums 5 231 248,45 euro un valsts budžeta līdzfinansējums 923 161,49 euro)

	
	IKT
	€ 2 647 694,50
(NFI līdzfinansējums 2250540,32 euro un valsts budžeta līdzfinansējums 397 154,18 euro)
	- € 414 650,60
	€ 2 233 043,90
(NFI līdzfinansējums 1 898 087,32 euro un valsts budžeta līdzfinansējums 334 956,58 euro)

	Neliela apjoma grantu shēma “Zaļo inovāciju un informācijas un komunikācijas tehnoloģiju produktu izstrāde”
	Zaļās inovācijas
	€ 850 000
	n/a
	€ 850 000

	
	IKT
	€ 850 000
(NFI līdzfinansējums 722 500 euro un valsts budžeta līdzfinansējums 127 500 euro)
	+ € 107 935,16
	€ 957 935,16
(NFI līdzfinansējums 814 244,89 euro un valsts budžeta līdzfinansējums 143 690,27 euro)

	Neliela apjoma grantu shēma “Dzīves kvalitāti atbalstošu tehnoloģiju izstrāde”
	Dzīves kvalitāti atbalstošas tehnoloģijas
	€ 1 200 000
	n/a
	€ 1 200 000



2. Programmas rezultātu rādītāji un plānotās izmaiņas

Ņemot vērā Atklāta konkursa rezultātus un Programmā plānotā finansējuma pārdali, atbilstoši plānots  precizēt arī Programmas līgumā norādītos sasniedzamos rezultātus, pārsniedzot sākotnēji plānotās vērtības, kas indikatīvi atspoguļots Tabulā Nr. 2.

Tabula Nr. 2
	Programmas “Uzņēmējdarbības attīstība, inovācijas un mazie un vidējie uzņēmumi” rezultāts
	Rādītāji
	Rezultātu rādītāji atbilstoši Programmas līgumam
	
Precizējumi
	
Pēc ierosinātajām izmaiņām

	1. rezultāts – (īstermiņa un vidēja termiņa ietekme)
Lielāka konkurētspēja Latvijas uzņēmumiem prioritārajās jomās – zaļās inovācijas, IKT un dzīves līmeni atbalstošas tehnoloģijas.

	Radīto darbavietu skaits 
	50
	n/a
	50

	
	Paredzamais apgrozījuma gada pieaugums
	10%
	n/a
	10%

	
	Paredzamais peļņas rādītāja pieaugums
	5%
	n/a
	5%

	
	Paredzamais ikgadējais CO2 emisiju samazinājums (tonnas)
	2000
	n/a
	2000

	
	Aplēstais enerģijas patēriņa gada samazinājums (MWh) 
	1500
	n/a
	1500

	
	Jauno zaļo/ IKT/ dzīves līmeni atbalstošu produktu/ izstrādāto tehnoloģiju skaits 
	24
	+1
	25

	
	Jauno zaļo/ IKT produktu/ tehnoloģiju skaits, kas ieviesti uzņēmumos (jaunums uzņēmumiem)
	15
	+5
	20

	
	Tehnoloģiju biznesa centra klientu apmierinātības līmenis 
	Augsts
	n/a
	Augsts

	
	Tehnoloģiju biznesa centra atbalstīto MVU skaits, kas joprojām veic saimniecisko darbību trīs gadu laikā pēc atbalsta saņemšanas
	70
	n/a
	70

	1.1. rezultāts

	Uzņēmumi, kas atbalstīti, lai izstrādātu zaļos produktus vai tehnoloģijas. 

	MVU skaits, kas atbalstīti, lai izstrādātu zaļos produktus/ tehnoloģijas 
	7
	n/a
	7

	
	
	MVU skaits, kas atbalstīti, lai ieviestu zaļos produktus/ tehnoloģijas
	10
	+4
	14

	
	
	Uzņēmumu skaits, kuri izmanto ārējus pētniecības ekspertus/ pētniecības iestādi inovatīvu zaļo produktu/ tehnoloģiju izstrādei
	7
	n/a
	7

	1.2. rezultāts
	Uzņēmumi, kas atbalstīti, lai izstrādātu inovatīvus IKT produktus vai tehnoloģijas.
	MVU skaits, kas atbalstīti, lai izstrādātu jaunus IKT produktus/ tehnoloģijas
	7
	+1
	8

	
	
	MVU skaits, kas atbalstīti, lai ieviestu jaunus IKT produktus/ tehnoloģijas
	5
	+1
	6

	
	
	Uzņēmumu skaits, kuri izmanto ārējus pētniecības ekspertus/ pētniecības iestādi inovatīvu IKT produktu/ tehnoloģiju izstrādei
	7
	n/a
	7



3. Turpmākā rīcība

 Pēc MK apstiprinājuma saņemšanas, LIAA iesniegs Programmas līguma grozījumus Finanšu ministrijai kā Eiropas Ekonomikas zonas un Norvēģijas finanšu instrumentu vadošajai iestādei, kas nodrošinās minēto grozījumu iesniegšanu Finanšu instrumenta birojā apstiprināšanai.
 Gadījumā, ja Programmas ieviešanas laikā vēl rodas atlikumi konkursu un projektu ietvaros, tiek rosināts MK atbalstīt, ka turpmākas finansējuma atlikumu pārdales starp jau apstiprinātajām Programmas jomām un aktivitātēm saskaņo LIAA ar Ekonomikas ministriju, par nepieciešamajām izmaiņām iepriekš neinformējot Ministru kabinetu. Pēc minētā finansējuma atlikumu pārdales lēmuma LIAA izvērtēs, vai nepieciešams iesniegt Programmas līguma grozījumus Finanšu ministrijai kā Eiropas Ekonomikas zonas un Norvēģijas finanšu instrumentu vadošajai iestādei, kas nodrošinās grozījumu iesniegšanu Finanšu instrumenta birojā apstiprināšanai.



Ekonomikas ministrs							    J. Vitenbergs

